- Jeg er uskyldig
- Jeg angrer på at jeg gikk til politiet med mine opplysninger. Jeg gjorde det for å hjelpe politiet i en alvorlig sak. Nå føler jeg meg mistenkt og svært dårlig behandlet, sier han. Les hele mannens historie i dagens papirutgave av VG ellerVG+. Ved midnatt natt til 5. august sier mannen at han satt på balkongen sin og tok en sigarett. - Jeg sitter ofte og røyker ute på balkongen og ser på bilene utenfor. Det gjorde jeg også denne kvelden. Litt over midnatt så jeg en ungdomsgjeng som jeg mener nettopp hadde gått av en T-bane, sier han. VG Nett møtte ham og kjæresten på Frognerseteren i går kveld. De hadde forlatt hjemmet siden pressen store deler av gårsdagen beleiret leiligheten de bor i på Østensjø.Til politiet har mannen sagt at han så en person som han tror var en jente. - Like etter hørte jeg et hjerteskjærende skrik, og deretter det som kunne høres ut som et metallisk klikk av en bildør som ble smekket igjen, sier han til VG Nett.Han fortalte kjæresten sin hva han hadde hørt. - Jeg sa til henne at det kunne høres ut som om det var noen som ble kidnappet eller drept, sier han. Etter det VG Nett får opplyst har mannens kjæreste gitt ham alibi i det aktuelle tidsrommet - bortsett fra et svært kort tidsvindu. Mannen har et langt rulleblad. I 2007 ble han dømt for en grov overfallsvoldtekt og en blotteepisode i Bergen. Siktede innrømte forholdene, og ble dømt til fengsel i to år og ti måneder. - Jeg visste at politiet ville sjekke bakgrunnen min og at jeg kunne bli utsatt for mistanke. Likevel ville jeg selvfølgelig komme med min forklaring. Jeg tenkte at politiet selvsagt ville være profesjonelle, sier han. Reagerer på behandling I to netter satt han i arresten på politihuset i Oslo. Det var like før han ble løslatt onsdag kveld, at nyheten sprakk i TV2 om at politiet hadde siktet en mann for falsk forklaring.Kim Gerdts er forsvarer for mannen. Han ønsker ikke å bidra til å opplyse saken, men sier til VG Nett at han reagerer på politiets fremferd. - Jeg holder fast ved at de har brukt siktelsen som en brekkstang for å benytte tvangsmidler mot min klient, sier advokaten.
Mannen i 20-årene som er siktet for falsk forklaring i Sigrid-saken bedyrer sin uskyld og hevder han ikke har noe med forsvinningen til 16-åringen.